আর্মি গুডউইল স্কুল
আর্মি গুডউইল স্কুল হলো ভারতের জম্মু ও কাশ্মীর এবং লাদাখের একটি স্কুল-ব্যবস্থা, যা ভারতীয় সেনাবাহিনী দ্বারা পরিচালিত হয়। জম্মু ও কাশ্মীরে সদিচ্ছা বা গুডউইল উদ্যোগের অংশ হিসাবে ভারতীয় সেনাবাহিনী দ্বারা প্রতিষ্ঠিত ৪৫টি স্কুল রয়েছে। বর্তমানে, ভারতীয় সেনাবাহিনীর নর্দার্ন কমান্ড জম্মু ও কাশ্মীরে ৪৫টি আর্মি গুডউইল স্কুল পরিচালনা করছে, যা প্রায় ১৫,০০০ শিক্ষার্থীকে শিক্ষা প্রদান করছে। জম্মু ও কাশ্মীরে সন্ত্রাসে ক্ষতিগ্রস্ত জনগোষ্ঠীকে মানসম্মত শিক্ষা প্রদানে সেনাবাহিনীর গুডউইল স্কুলগুলি গুরুত্বপূর্ণ ভূমিকা পালন করে।